Стадион 2009 йылдың 3 июлендә асыла. Шул көндә стадион тарихында беренсе уйында «Астана» һәм Ҡаҙағстандың йәштәр йыйылма командалары сығыш яһай. Матчтың судья вазифаһын билдәле итальян арбитры Пьелуиджи Коллина үтәй, уның һыбыҙғыһы аҫтында беренсе символик тупҡа тибеүҙе Ҡаҙағстандың президенты Нурсолтан Назарбаев башҡара. Һәр команданың составында, уның даими уйынсыларынан тыш, икешәр саҡырылған «йондоҙҙар» сығыш яһай: Ҡаҙағстандың йәштәр йыйылма командаһы составында — Грузия йыйылма командаһы һәм Италияның «Милан» һаҡсыһы Каха Каладзе һәм Украина йыйылма командаһының һөжүмсеһе Андрей Шевченко, ә «Астана» составында билдәле төрөк футболсылары Хәсән Шаш һәм Шөкөр Хакан ҡатнаша.